《上夹谷书隐先生六首 其一》
宋代·何梦桂

堪舆渺无极，俯仰慨古初。皇风战涿鹿，草野伤血涂。

勋华袭文明，不肯私均朱。誓命缵王业，侵伐纷霸图。

春秋二百祀，已矣吾道孤。天不生夫子，民极谁其扶。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。